Nypvang barnehage - Trondheim kommune
Hjem Nypvang barnehage
Kontakt Nypvang barnehage
Nypvang barnehage flyttet inn i nye lokaler i februar 2008. Barnehagen er en kommunal basebarnehage. Barnehagen ligger i et boligområde med kort vei til gymsal, fotballbane, gapahuk, skogen, kirke, butikk og Skjetlein videregående skole. Gruppene benytter nærmiljøet aktivt på sine faste turdager.
Barnehagen arbeider målrettet med grunnleggende ferdigheter som språk, sosial kompetanse og vennskap. Vi er opptatt av at barn skal være i et fysisk læringsmiljø som stimulerer til medvirkning, undring, lek og læring. Vi legger til rette for fleksible løsninger med tanke på bruk av både arealer og voksne som felles ressurs for alle barna.
Barnehagen har 67 barn fordelt på 5 grupper og 2 baser.
Pedagogisk leder: Monica Rabben og Hege Haugen
Fagarbeider: Merete S. Hove
BUA: Sissel Karlsen
Pedagogisk leder: Hanne B. Wennberg, Therese Henden og Guro Hagestuen
BUA: Sunniva Svendsen og Patricio Grez
Pedagogisk leder: Trude Wagnild
Fagarbeider: Marieta Ped og Viviann Fiskvik
Spes.ped: Anja Indbryn
Pedagogisk leder: Gunhild O. Johansen
BUA: Trude Wanvik
Spesialpedagog: Eirik Baardsgaard
Assistent: Audun Gustavsen
Lærling: Anniken Sandtrø Danielsen
Pedagogisk leder: Astri Berg
Fagarbeider: Beate Vold
Assistent: Elisabeth Svanemsli
"Små øyeblikk - gode opplevelser"
Barns undring kan være alle små og store spørsmål som barn søker i løpet av en dag. Den voksne kan ikke definere hva hverdagens undring er for det enkelte barn, men vår oppgave vil være å stoppe opp og gi barnet rom og tid til å undre seg over ulike spørsmål, opplevelser og øyeblikk.
En god relasjon mellom barn og voksen, danner grunnlaget og er avgjørende for at de små øyeblikkene kan løftes frem og gis verdi. Små øyeblikk og gode opplevelser kan være noe annet enn det vi tror vi ser, og alle voksne har et ansvar for å legge til rette for de gode opplevelsene og øyeblikkene for barnet.
For at vi skal greie å gi barna dette, ønsker vi å være voksne som ser og engasjerer seg i barnets glede, som gleder seg sammen med, som viser at hun eller han bryr seg om, som tilbyr nærhet og trøst, som tilbyr en hånd å holde i, som gir akkurat passe utfordringer og støtte til at barnet mestrer og utvikler seg. En voksen som er til stede og ser hele barnet.
Vi deltar i ulike prosjekter gjennom Trondheim kommune:
Drivkraften bak modellen i dette prosjektet er at et flerfaglig blikk ser mer enn et enfaglig. Observasjon og dialogen mellom observatørene og barnehagens ledelse og ansatte kan derfor fremme bedre og mer kunnskapsbasert praksis. Barnehagene som har vært med tilbakemelder at det er det flerfaglige systemblikket dvs. dialog om organisering av barnegrupper, kommunikasjon mellom barn og voksne, pedagogisk tilrettelegging av materiell og aktiviteter som gir mest læring.
I inneværende økonomiplanperiode har kommunen som målsetting at flere barn og unge skal få god hjelp innenfor det ordinære tilbudet. Det betyr at kvaliteten på det ordinære tilbudet skal øke.
Ved å etablere et nært samarbeid mellom foreldre, barnehage og de kommunale tjenestene ønsker vi å styrke kvaliteten på arbeidet i barnehagen og gi foreldrene økt trygghet for at barnet vil utvikle seg godt.
Barnehagen deltar i et folkehelseprosjekt - Liten og ny i barnehagen. I den forbindelse prøver vi ut en modell for tilvenning der foreldrene til de yngste barna er sammen med barnet i barnehagen i 5 dager ved oppstart. Vi vil også invitere foreldre og barn til å besøke barnehagen en time en gang i uken etter tildelt plass. Prosjektet evalueres av RKBU (regionalt kunnskapssenter for barn og unge NTNU). Det er frivilling å delta i evalueringen.
Infobrosjyre finner du her
På Nypvang barnehage jobber vi med betydningen av det fysiske miljøet, og å utvikle gode leke- og læringsmiljøer i barnehagen.
Vi skaper gode møteplasser for barn og voksne, og endrer det fysiske miljøet etter barn og voksnes behov.
Gi erfaring med og tilby ulike typer materiell som for eksempel gjenbruks- og naturmaterialer.
Fokus på pedagogisk rydding. Leker og materiell settes frem slik at barna får lyst til å leke, og skape en nysgjerrighet for videre lek og læring.
Pedagogisk dokumentasjon i form av bilder og tekst av ulike aktiviteter og prosjektarbeid.
Nypvang barnehage deltar på nettkurset Barnehagemiljø og krenkelser. Kurset strekker seg over en periode på 1,5 år og har som formål å utvikle kompetansen i barnehager, slik at barnehagen oppfyller sin plikt i tråd med barnehageloven til å ivareta barnas behov for omsorg, trivsel og inkludering. I løpet av tre semestre skal personalet øve seg på ulike områder; følge med, undersøke og analysere, håndtere krenkelser, og fremme inkluderende miljø og forebygge krenkelser.
Vi har stengt uke 28, 29 og 30 i sommerferien.
Åpen barnehage er på Nypvang barnehage onsdager kl. 09.00–15.00. Dette er et gratis tilbud til barn i alderen 0–6 år ifølge med foreldre eller andre voksenpersoner.